Vakarų Midlandsas (regionas)
Vakarų Midlandsas (angl. West Midlands) – oficialus Anglijos regionas, centrinės šalies dalies, tradiciškai vadinamos Midlandsu, vakaruose. Apima Birmingamo miestą, Vakarų Midlandso konurbaciją (Volverhamptono, Dadlio, Solihalo, Volsalo, Vest Bromvičo miestus), Koventrį. Į regioną įeina šios grafystės: Herefordšyras, Šropširas, Stafordšyras, Vorikšyras, Vakarų Midlandsas ir Vusteršyras. Regiono plotas 13 004 km². 5,267 mln. gyventojų (2001 m.). Administracinis centras – Birmingamas.